|  |  |  |
| --- | --- | --- |
|  | **DOPLNOK Všeobecne záväzného nariadenia** | Číslo: 1/2022 |
| **OBEC HORNÁ LEHOTA** |  |

v súlade s ustanoveniami § 6 ods. 1, 2 a § 4 ods. 5 písm. a), bod 2, 5, zákona č. 369/1990 Zb. o obecnom zriadení v znení neskorších predpisov **v y d á v a**

**DOPLNOK VŠEOBECNE ZÁVÄZNÉHO NARIADENIA**

**KTORÝM SA RUŠÍ DOPLNOK č. 1/2021 a MENÍ A DOPĹŇA VZN OBCE HORNÁ LEHOTA Č.01/2020 V ZNENÍ NESKORŠÍCH PREDPISOV O MIESTNYCH DANIACH A MIESTNOM POPLATKU ZA KOMUNÁLNE ODPADY A DROBNÉ STAVEBNÉ ODPADY**

***Návrh*** *tohto všeobecne záväzného nariadenia (VZN) na pripomienkovanie v zmysle § 6 ods. 4 zákona* č*. 369/1990 Zb. o obecnom zriadení v znení neskorších predpisov)*

|  |  |
| --- | --- |
| Vyvesený na úradnej tabuli obce dňa: | 11.11.2021 |
| Zverejnený na internetovej stránke obce dňa : | 11.11.2021 |
| Dátum začiatku lehoty na pripomienkové konanie: | 12.11.2021 |
| Dátum ukončenia pripomienkového konania: | 23.11.2021 |
| Pripomienky zasielať   * písomne na adresu: Obec Horná Lehota, Horná Lehota 99, * 97681 * elektronicky na adresu: obec@horna-lehota.sk |  |
| Vyhodnotenie pripomienok k návrhu VZN uskutočnené dňa: |  |

***Schválené*** *všeobecne záväzné nariadenie*

|  |  |
| --- | --- |
| UZNESENÍM č. ...........**73**..... dňa: | 13.12.2021 |
| Vyhlásené vyvesením na úradnej tabuli obce dňa: |  |
| VZN nadobúda účinnosť dňom: | 1.1.2022 |



DOPLNOK **č 1/2022**

**Všeobecne záväzného nariadenia**

**Obec Horná Lehota**

**ktorým sa mení a dopĺňa Všeobecne záväzné nariadenie obce Horná Lehota č. 1/2020 o miestnych daniach a miestnom poplatku za komunálne odpady a drobné stavebné odpady znení neskorších predpisov.**

Obecné zastupiteľstvo Obce Horná Lehota **sa** podľa ust. § 6 ods. 2 a § 11 ods. 4 písm. g) zákona č. 369/1990 Zb. o obecnom zriadení v znení neskorších predpisov a ustanoveniami § 7 ods. 4, 5, a 6, § 8 ods.2, § 12 ods. 1, 2, a 3, § 16 ods. 1,2, a 3, § 17 ods. 2, 3, 4 a 7, § 20 ods.4, § 21 ods.2, § 103 zákona č.582/2004 Z.z. o miestnych daniach a miestnom poplatku za komunálne odpady a drobné stavebné odpady sa **uznieslo**:

Článok I.

**PREDMET ÚPRAVY**

Predmetom tohto doplnku všeobecne záväzného nariadenie obce Horná Lehota č. 1/2022 o miestnych daniach a miestnom poplatku za komunálne odpady a drobné stavebné odpady v znení neskorších predpisov sa mení a dopĺňa takto:

1.Mení sa ustanovenie §24 ods c) .

**ôsma časť**

**Poplatok**

**§ 23**

**Platenie poplatku**

1) Poplatok sa platí za komunálne odpady okrem elektroodpadov a biologicky rozložiteľného kuchynského a reštauračného odpadu a drobné stavebné odpady, ktoré vznikajú na území obce.

2) Poplatok od poplatníka v stanovenej výške pre obec vyberá a za vybraný poplatok **ručí:**

a) vlastník nehnuteľnosti; ak je nehnuteľnosť v spoluvlastníctve viacerých spoluvlastníkov alebo ak ide o bytový dom, poplatok vyberá a za vybraný poplatok ručí zástupca, alebo správca určený spoluvlastníkmi, ak s výberom poplatku zástupca, alebo správca súhlasí; ak nedošlo k určeniu zástupcu alebo správcu, obec určí spomedzi vlastníkov alebo spoluvlastníkov

b) zástupca alebo správca, určený spoluvlastníkmi je povinný túto skutočnosť oznámiť obci na tlačive, ktoré tvorí prílohu č. 2 tohto nariadenia. Tlačivo je pre poplatníka k dispozícii na obecnom úrade obce. Poplatník je povinný tlačivo si sám vypísať podľa predtlače. Vyplnené tlačivo sa doručuje priamo obecnému úradu obce alebo poštou.

c) správca, ak je vlastníkom nehnuteľnosti štát, vyšší územný celok alebo obec.

3) Prevzatie plnenia povinností za viacero poplatníkov, žijúcich v spoločnej domácnosti jedným z nich, je táto osoba povinná túto skutočnosť oznámiť obci na tlačive, ktoré tvorí prílohu č. 3 tohto nariadenia.

**§ 24**

**Sadzba poplatku**

Obec určuje sadzbu poplatku na obdobie jedného kalendárneho roka:

a) pri zavedenom množstvovom zbere **0,0192 eur** za 1 liter komunálnych odpadov

b) pre fyzické osoby a právnické a fyzické osoby -podnikateľov zavedený množstvový zber - **0,080 eur** za 1 kilogram drobných stavebných odpadov bez obsahu škodlivín.

c) pre fyzické osoby a právnické osoby, ktoré nemajú zavedený množstvový zber- paušálny -**0,0822 eur** za osobu /nehnuteľnosť/ a kalendárny deň, pričom obec poskytne občanovi s trvalým pobytom, ktorý sa zapojí do separácie, úľavu na odvoz a uloženie komunálneho odpadu vo výške 10,00 eur na 1 občana a kalendárny rok.

U právnických osôb a podnikateľov sa ukazovateľ dennej produkcie podľa § 79 ods.3

bod 3 zákona o miestnych daniach a poplatku vynásobí koeficientom s hodnotou 1.

**§ 25**

**Vznik a zánik povinnosti platenia poplatku**

1 ) Povinnosť platenia poplatku vzniká pre:

a) fyzickú osobu

- dňom jej prihlásenia v obci do evidencie obyvateľov na trvalý pobyt alebo prechodný pobyt,

- dňom vzniku oprávnenia užívať dom, byt, nebytový priestor, pozemnú stavbu alebo jej časť, alebo objekt, ktorý nie je stavbou, alebo záhradu, vinicu, ovocný sad, trvalý trávny porast na iný účel ako na podnikanie, pozemok v zastavanom území obce,

b) právnickú osobu

-dňom vzniku oprávnenia užívať nehnuteľnosť, nachádzajúcu sa na území obce na iný účel ako na podnikanie,

1. podnikateľa

- dňom vzniku oprávnenia užívať nehnuteľnosť, nachádzajúcu sa na území obce na účel podnikania.

2) Povinnosť platenia poplatku zaniká:

a) pre fyzickú osobu dňom odhlásenia z trvalého pobytu alebo prechodného pobytu v evidencii obyvateľov obce,

b) pre fyzickú osobu, právnickú osobu a podnikateľa dňom zániku oprávnenia užívať nehnuteľnosti uvedené v ods. 1.

3) Poplatník je povinný v priebehu zdaňovacieho obdobia oznámiť obci písomne vznik alebo zánik poplatkovej povinnosti do 30 dní odo dňa vzniku alebo zániku poplatkovej povinnosti platenia poplatku na predpísanom tlačive pre právnické osoby a fyzická osoba podnikateľ uvedeného v prílohe č. 4 tohto nariadenia a pre fyzické osoby na predpísanom tlačive uvedeného v prílohe č. 5 tohto nariadenia. Tlačivo je pre poplatníka k dispozícii na obecnom úrade obce. Poplatník je povinný tlačivo si sám vypísať podľa predtlače. Vyplnené tlačivo sa doručuje priamo obecnému úradu obce alebo poštou.

4) Každý pôvodca odpadu je povinný predložiť štvrťročne, vždy do 10. dňa po uplynutí

štvrťroka doklady preukazujúce spôsob nakladania s odpadmi.

**§ 26**

**Splatnosť poplatku**

Pri nezavedenom množstvovom zbere je poplatok splatný do 15 dní odo dňa nadobudnutia právoplatnosti.

Pri využívaní množstvového zberu:

a) právnické osoby a podnikatelia platia obci poplatok ročne, na základe Oznámenia.

Poplatok je splatný podľa rozpisu v Oznámení..

b) fyzické osoby platia obci poplatokročne, na základe Oznámenia. Poplatok

je splatný podľa rozpisu v Oznámení.

**§ 27**

**Podklady na zníženie alebo odpustenie poplatku**

Obec poplatok môže znížiť alebo odpustit poplatníkovi podľa § 82 zákona o miestnych daniach a  poplatku, na základe predložených dokladov:

a) -potvrdenie úradu práce, sociálnych vecí a rodiny, že je poberateľom dávky-hmotná núdza. b) -potvrdenie zamestnávateľa alebo doklad, ktorý oprávňuje poplatníka na prechodný pobyt v zahraničí, min. na 3 mesiace

c) -potvrdenie zamestnávateľa alebo doklad, ktorý oprávňuje poplatníka na prechodný pobyt mimo trvalého bydliska, min. na 3 mesiace

d)- potvrdenie zamestnávateľa o dlhodobej služobnej ceste mimo trvalého pobytu,

min. na 3 mesiace

e) -potvrdenie o štúdiu v zahraničí,potvrdenie o dlhodobom ubytovaní mimo trvalého pobytu

**§ 28**

**Prípady zníženia alebo odpustenia poplatku**

1) Ak poplatník požiada a preukáže príslušnými dokladmi, obec môže znížiť alebo odpustiť poplatok v prípade že ide:

a) poplatníka nachádzajúceho sa v stave hmotnej núdze – potvrdenie úradu práce, sociálnych vecí a rodiny,

b) poplatníka pracujúceho dlhodobo v zahraničí – pracovná zmluva, min. na 3 mesiace

c) poplatníka pracujúceho dlhodobo mimo trvalého pobytu – pracovná zmluva, potvrdenie

o prechodnom pobyte, min. na 3 mesiace

d) poplatníka nachádzajúceho sa na dlhodobej služobnej ceste mimo trvalého pobytu, min.

na 3 mesiace

e) o poplatníka študenta vysokej školy alebo strednej školy ubytovaného na internáte, ubytovni alebo v inej nehnuteľnosti – potvrdenie o ubytovaní, návšteve školy./študenti v zahraničí/

O zníženie alebo odpustenie poplatku poplatník písomne požiada obec v lehote do 31.januára zdaňovacieho obdobia, alebo do 30 dní odo dňa vzniku povinnosti platiť poplatok.

Článok II

**ZÁVEREČNÉ USTANOVENIA**

1. Ostatné ustanovenia tohto nariadenia, ktoré nie sú menené a dopĺňané touto novelizáciou,ostávajú v platnosti v znení predchádzajúcich zmien a doplnkov.
2. Pokiaľ v zákone č. 369/1990 Zb. o obecnom zriadení a ostatných všeobecne záväzných platných právnych predpisov Slovenskej republiky nie je ustanovené inak, platia ustanovenia v tomto doplnku VZN.

Obecné zastupiteľstvo obce Horná Lehota sa uznieslo na vydaní tohto doplnku VZN dňa 13.12.2021 uznesením č. **73** a tento doplnok VZN nadobúda účinnosť najskôr 15. dňom odo dňa jeho vyvesenia na úradnej tabuli a webovom sídle obce Horná Lehota , t. j. dňa 1.1.2022.

**Vladimír Bušniak**

starosta obce